**Δίκαιο Πολεοδομίας – Χωροταξίας και Περιβάλλοντος ΙΙ**

**Περιεχόμενο μαθήματος**

Το Δίκαιο Πολεοδομίας – Χωροταξίας και Περιβάλλοντος ΙΙ έχει ως σκοπό:
α) να καλύψει με όσο το δυνατόν πιο εξαντλητικό και πλήρη τρόπο  και τις τρεις όψεις μέσα από τις οποίες εμφανίζεται στο πεδίο της νομικής επιστήμης, με την θέσπιση και εφαρμογή αντίστοιχων ρυθμίσεων, η σχέση του ανθρώπου με το χώρο (Χωροταξία – Πολεοδομία – Περιβάλλον, βλ. σχετικά και το αναλυτικό περιεχόμενο του μαθήματος «Δίκαιο Πολεοδομίας – Χωροταξίας και Περιβάλλοντος Ι»),
β) να αναδείξει τις προϋποθέσεις διαμόρφωσης μιας σύγχρονης νομοθετικής πολιτικής στους τομείς της χωροταξίας, πολεοδομίας και περιβάλλοντος και
γ) να εμβαθύνει, από διεπιστημονική  σκοπιά, στην κατανόηση της χωροταξικής, πολεοδομικής και περιβαλλοντικής νομοθεσίας, μέσα από την ενασχόληση με συγκεκριμένα νομικά κείμενα και συγκεκριμένες περιπτώσεις εφαρμογής τους στον ελληνικό χώρο.

[Διευκρινίζεται ότι η ύλη του μαθήματος "Δίκαιο Πολεοδομίας - Χωροταξίας και Περιβάλλοντος Ι" καλύπτει μόνο την χωροταξική - πολεοδομική όψη και όχι την περιβαλλοντική].

Το μάθημα απευθύνεται στους φοιτητές του 5ου, 7ου και 9ου εξαμήνου, οι οποίοι όντας αρκετά ή και πολύ εξοικειωμένοι με τον χωρικό και περιβαλλοντικό σχεδιασμό, τους παρέχεται η δυνατότητα να αποκτήσουν με χειροπιαστό και απτό τρόπο, μέσα από την εξέταση συγκεκριμένων χωροταξικών, πολεοδομικών και περιβαλλοντικών νομικών κειμένων μια σαφή άποψη και εικόνα για τη σημασία και το ρόλο της νομοθεσίας στα ζητήματα του χωρικού και περιβαλλοντικού σχεδιασμού. Η εξέταση αυτή τη χρονιά θα καλύψει, μέσα από συγκεκριμένες περιπτώσεις και υποθέσεις τη σχέση των εθνικών / ειδικών χωροταξικών πλαισίων με τα περιφερειακά χωροταξικά πλαίσια και τα τοπικά χωρικά σχέδια.

**Τρόπος αξιολόγησης**

Η εξέταση του μαθήματος πραγματοποιείται με διττό τρόπο: α) γραπτώς στο τέλος του εξαμήνου και β) με την πραγματοποίηση (ομαδικής) εργασίας σε συγκεκριμένα θέματα. Η γραπτή εξέταση συμβάλει στην τελική βαθμολογία σε ποσοστό 30 %, ενώ  και η εργασία (περιεχόμενο / ποιότητα της εργασίας και παρουσίαση) συμβάλει σε ποσοστό 70 %.

**Μαθησιακοί στόχοι / αποτελέσματα**

Η επιτυχής ολοκλήρωση του μαθήματος προϋποθέτει ότι οι φοιτητές έχουν αποκτήσει την ικανότητα ενασχόλησης και επίλυσης συγκεκριμένων πρακτικών νομικών ζητημάτων, που συνδέονται με την ταυτόχρονη εφαρμογή της χωροταξικής, περιβαλ­λοντικής και περιβαλλοντικής νομοθεσίας. Λαμβάνοντας υπόψη ότι η έμφαση δίνεται, κυρίως μέσα από την πραγματοποίηση (ομαδικής) εργασίας, σε νομικά θέματα που αναφύονται κατά το σχεδιασμό και την υλοποίηση μεγάλης εμβέλειας επενδύσεων (κυρίως στους τομείς του τουρισμού και των ανανεώσιμων πηγών ενέργειας), οι φοιτητές αποκτούν σε μικρότερο ή μεγαλύτερο βαθμό την ικανότητα σχεδιασμού των επενδύσεων αυτών κατά τρόπο συμβατό με τη νομοθεσία, ήτοι κατά τρόπο νομικά ασφαλές.

**Βιβλιογραφία**

* Γιαννακούρου Γ. (1999) "Το θεσμικό πλαίσιο σχεδιασμού των πόλεων στην Ελλάδα", στο: Δ. Οικονόμου, Γ. Πετράκος, Η ανάπτυξη των ελληνικών πόλεων, Πανεπιστημιακές Εκδόσεις Θεσσαλίας - Gutenberg, σελ. 457-480.
* Ελληνική Εταιρεία Δικαίου του Περιβάλλοντος (2003), Δικαίωμα της ιδιοκτησίας και προστασία του περιβάλλοντος, Εκδόσεις Αντ. Σάκκουλα
* Κουτούπα – Ρεγκάκου Ε. (2008), Δίκαιο του Περιβάλλοντος, Εκδόσεις Σάκκουλα
* Μαριά Ε. – Α. (2009), Η νομική προστασία του τοπίου στο διεθνές, κοινοτικό και εθνικό δίκαιο, Εκδόσεις Αντ. Σάκκουλα
* Μέλισσας Δ. (2007), Οι χρήσεις γης και το γενικό πολεοδομικό σχέδιο, Εκδόσεις Σάκκουλα
* Παπαπετρόπουλος Α. (2003), Οι μελέτες περιβαλλοντικών επιπτώσεων στην Ευρωπαϊκή και στην Ελληνική Έννομη Τάξη.
* Τζίκα-Χατζοπούλου Α. (2003), Πολεοδομικό δίκαιο, Πανεπιστημιακές Εκδόσεις Ε.Μ.Π.
* Χαϊνταρλής Μ. (1999), Το νομικό καθεστώς των οχλουσών εγκαταστάσεων, Εκδόσεις Αντ. Σάκκουλα
* Χαϊνταρλής Μ. (2010) Χρήσεις γης και δίκαιο της πολεοδομίας, «Περιβάλλον και Δίκαιο», τεύχος 2, σελ. 258 – 265.
* Χαϊνταρλής Μ. (2014), Περιβαλλοντική νομοθεσία, Εκδόσεις Νομική Βιβλιοθήκη
* Χατζοπούλου Ι. (2006), Δασική νομοθεσία (κριτική επισκόπηση – νομολογία), Εκδόσεις Αντ. Σάκκουλα
* Χριστοφιλόπουλος Δ. (1997), "Το νομοθετικό και οργανωτικό πλαίσιο του πολεοδομικού σχεδιασμού στην Ελλάδα", στο: Α. Αραβαντινός (επιμ.) Πολεοδομικός σχεδιασμός για μια βιώσιμη ανάπτυξη του αστικού χώρου», Εκδόσεις Συμμετρία, σελ. 95-114
* Χριστοφιλόπουλος Δ. (2002) Πολιτιστικό περιβάλλον – χωρικός σχεδιασμός και βιώσιμη ανάπτυξη (διαμόρφωση πολιτιστικού - ανθρωπογενούς περιβάλλοντος μέσω χωροταξικού και πολεοδομικού σχεδιασμού), Εκδ. Π.Ν. Σάκκουλας
* Bell S. – McGillivray D – Pedersen Ole W. (2013), Environmental Law, Oxford University Press.
* Jacquot H. – F. Prier F. (2015), Droit de l’urbanisme, Editions Dalloz
* Moore V. – Purdue M. – Bowes A. (2015), A practical approach to planning law, Publisher, Oxford University Press
* Prieur M. (2011), Droit de l’environnement, Editions Dalloz